
Τα πολυπόθητα βραβεία CAROLINA απονέμονται στα BMW EfficientDynamics, BMW Concept X6 και MINI.

Το BMW Group κερδίζει στο Internet Auto Award 2007.


Μόναχο. Το BMW Group κέρδισε τέσσερα βραβεία στο θεσμό CAROLINA Internet Auto Award 2007 από την AutoScout24, τη μεγαλύτερη Ευρωπαϊκή διαδικτυακή πύλη αυτοκινήτου. Με το πρόγραμμά της, EfficientDynamics, η BMW κέρδισε στην ειδική κατηγορία “Best Innovation” (Η Καλύτερη Καινοτομία). 

Το “EfficientDynamics” αντιπροσωπεύει ένα πακέτο μέτρων της BMW για τη βελτιστοποίηση της κατανάλωσης καυσίμου, που πωλείται σε μοντέλα από τη BMW Σειρά 1 μέχρι τη BMW X5. Τα μέτρα περιλαμβάνουν High Precision Injection (Ψεκασμό Υψηλής Ακρίβειας) στους σύγχρονους βενζινοκινητήρες άμεσου ψεκασμού, Brake Energy Regeneration (Ανάκτηση Ενέργειας Μέσω Πέδησης), αυτόματα πτερύγια ελέγχου εισαγωγής αέρα στον εμπρός αεραγωγό, Λειτουργία Auto Start/Stop και έξυπνη δομή ελαφρού βάρους. Με αυτά τα μέτρα, το 40% των νέων αυτοκινήτων του BMW Group έχουν επίπεδο εκπομπών ρύπων μικρότερο των 140 grams CO2 / km, από τα MINI με τις BMW και Rolls-Royce. 

Το BMW Concept X6 κατέκτησε τον τίτλο “Best New IAA Feature” (Καλύτερο Νέο Χαρακτηριστικό στο IAA): η πλειοψηφία των όσων ρωτήθηκαν στο IAA ενθουσιάστηκαν με την ιδέα ενός Sport Activity Vehicle σε μορφή coupé. Το MINI σημείωσε επίσης μεγάλη επιτυχία: το ‘compact’, σπορ αυτοκίνητο όχι μόνο κέρδισε με άνεση στην κατηγορία των μικρών αυτοκινήτων, αλλά κατέκτησε και τον τίτλο του πιο Δημοφιλούς Αυτοκινήτου στην Ευρώπη - “Most Popular Car in Europe”.

Το Internet Auto Award είναι το μεγαλύτερο διαδικτυακό βραβείο του κοινού στην Ευρωπαϊκή αγορά αυτοκινήτου, και ψηφίζουν περίπου 350.000 άτομα. Η συντακτική ομάδα της AutoScout24 επέλεξε την ‘Καλύτερη Καινοτομία’ - “Best Innovation”. Όλοι οι νικητές έλαβαν το CAROLINA, ένα πολυτελές μεταλλικό βραβείο.    

